Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: jogállásáról szóló 2006. évi LVII. törvény 65. § (2) bekezdésére a következő
Paragraph Index: 1942

4. § Ez az utasítás 2006. augusztus 1-jén lép hatályba, ezzel egyidejűleg a 36/2005. (HK 9.) HM utasítással kiadott HM SZMSZ, továbbá a Honvédelmi Minisztérium Hatásköri Jegyzéke, valamint ezeknek a 48/2005. (HK 11.) HM utasítással, a 62/2005. (HK 12.) HM utasítással, a 119/2005. (HK 1/2006.) HM utasítással, a 16/2006. (HK 6.) HM utasítással, a 38/2006. (HK 9.) HM utasítással, valamint a 42/2006. (HK 10.) HM utasítással kiadott módosításai hatályukat vesztik. Dr. Szekeres Imre s. k., honvédelmi miniszter 2006/94. szám Melléklet a 82/2006. (MK 94.) HM utasításhoz A HONVÉDELMI MINISZTÉRIUM SZERVEZETI ÉS MŰKÖDÉSI SZABÁLYZATA Értelmező rendelkezések A Honvédelmi Minisztérium Szervezeti és Működési Szabályzata (a továbbiakban: HM SZMSZ) a Honvédelmi Minisztérium béke- (normál) időszaki működését meghatározó alapokmány. A minisztériumi vezetők és a minisztériumi szervek ezen okmány alapján végzik mindennapi – a jogszabályokban és az állami irányítás egyéb jogi eszközei által meghatározott – tevékenységüket. A HM SZMSZ alkalmazása szempontjából: Állami vezetők: a honvédelmi miniszter, az államtitkár és a szakállamtitkárok. Minisztériumi vezetők: az állami vezetők, a kabinetfőnök, a Honvéd Vezérkar főnök, a Honvéd Vezérkar főnök első helyettes, a Honvéd Vezérkar főnök helyettes, valamint a HM főosztályvezetői. HM szervek vezetői: a főosztályvezetők és titkárságvezetők. Honvédelmi tárca: a Magyar Honvédség és a miniszter közvetlen irányítása, továbbá fenntartói irányítása alá tartozó szervezetek összessége. Magyar Honvédség: a Honvédelmi Minisztérium, a miniszter alárendeltségébe tartozó szervezetek, valamint a Magyar Honvédség katonai szervezeteinek összessége. A miniszter alárendeltségébe tartozó szervezetek: a HM szervezetek és a Honvéd Vezérkar főnök közvetlen alárendeltségébe tartozó szervezetek együttesen. HM szervezetek: a HM Védelmi Hivatal, a HM Központi Ellenőrzési és Hatósági Hivatal, a HM Központi Pénzügyi és Számviteli Hivatal, a HM Beszerzési és Biztonsági Beruházási Hivatal, a HM Technológiai Hivatal, a HM Katonai Légügyi Hivatal, a HM Ingatlankezelési Hivatal, a HM 2006/94. szám Nemzetközi és Rendezvényszervező Hivatal, a HM Hadtörténeti Intézet és Múzeum, a HM Területi Pénzügyi és Számviteli Igazgatóságok, a HM Pénzügyi Számító és Nyugdíjmegállapító Igazgatóság. A Honvéd Vezérkar főnök közvetlen alárendeltségébe tartozó szervezetek: a Magyar Honvédség középszintű vezető szervei, továbbá az MH Egészségügyi Parancsnokság, az MH Híradó és Informatikai Parancsnokság, az MH Budapesti Helyőrségparancsnokság, az MK Állandó NATO Képviselet Képviselő Hivatal, az MH Nemzeti Összekötő Képviselet, az MH Nemzeti Katonai Képviselet, a fővárosi és a megyei hadkiegészítő parancsnokságok, az MH Katonai Igazgatási és Adatfeldolgozó Központ, az MH Béri Balogh Ádám Honvéd Középiskola és Kollégium, az MH Szentendrei Kiképző Központ, valamint az MH Kinizsi Pál Tiszthelyettes Szakképző Iskola. A honvédelmi miniszter közvetlen irányítása alá tartozó szervezetek: az MK Katonai Felderítő Hivatal, az MK Katonai Biztonsági Hivatal (a továbbiakban együttesen: katonai nemzetbiztonsági szolgálatok). A honvédelmi miniszter fenntartói irányítása alá tartozó szervezet: a Zrínyi Miklós Nemzetvédelmi Egyetem (a továbbiakban: ZMNE). Az államtitkár által felügyelt szervezet: a HM Tábori Lelkészi Szolgálat. HM szervek: a Honvédelmi Minisztérium szervezeti elemei (Miniszteri Kabinet, főosztályok, titkárságok). A HM hivatali szervezete: a miniszter munkáját közvetlenül segítő, illetve az államtitkár, a szakállamtitkárok és a kabinetfőnök közvetlen irányítása alá tartozó HM szervek együttes megnevezése. A Honvéd Vezérkar: a Honvédelmi Minisztérium részét képező, a Honvéd Vezérkar főnök alárendeltségében működő HM szervek (főosztályok és a Vezérkari Titkárság) együttes megnevezése. Az MH középszintű vezető szervei: az MH Szárazföldi Parancsnokság, az MH Légierő Parancsnokság, valamint az MH Összhaderőnemi Logisztikai és Támogató Parancsnokság. A Magyar Honvédség katonai szervezetei: a szárazföldi csapatok, a légierő csapatai, a központi logisztikai és támogató szervezetek, valamint a Magyar Honvédség feladatainak végrehajtása érdekében egyéb szaktevékenységet folytató, önálló állománytáblával rendelkező szervezetek. Szolgálati elöljáró: az állomány tagjával szemben a magasabb szolgálati beosztásánál fogva parancs, intézkedés kiadására, vagy egyes munkáltatói jogkörök gyakorlására jogosult személy. Hivatali felettes: a szolgálati elöljáró jogkörének megfelelő hatáskörrel rendelkező, nem szolgálati jogviszonyban álló vezető. A hivatali felettesnek alárendeltjei felé utasítási jogköre van. Szakmai elöljáró: az a szolgálati jogviszonyban álló vezető, aki szakterületén a jogszabályokban, az állami irányítás egyéb jogi eszközeiben, valamint a HM SZMSZ-ben meghatározottak alapján szakirányítási tevékenységre jogosult. 2006/94. szám Szakmai felettes: a szakmai elöljáró jogkörének megfelelő szakmai hatáskörrel rendelkező köztisztviselői, közalkalmazotti állományú vezető. Irányítás: olyan tevékenység, amelyben az irányító – az irányított szervezeten kívülről – meghatározó befolyást gyakorol az irányított szervezet tevékenységének minden területére. Vezetés: olyan tevékenység, amely során a vezető a vezetett szervezet tagjaként – az irányító által meghatározott feladatok végrehajtása érdekében, az irányítás keretei között – meghatározó befolyást gyakorol a szervezet tevékenységére, azonban a szervezet tevékenységének célját és rendeltetését nem változtathatja meg. Felügyelet: az irányítás részét képező azon tevékenység, melynek során a felügyeleti joggal felruházott személy hatáskörében eljárva ellenőrzi a jogszabályok, az állami irányítás egyéb jogi eszközei, a különböző szakmai szabályozók és az egyéb aktusok érvényesülését, illetve szükség esetén intézkedik a döntésre jogosult felé ezek érvényre juttatására. Szakirányítás: a szakmai elöljáró (felettes) azon joga és kötelezettsége, amely alapján szakterületén normatív intézkedéseket ad ki a jogszabályokban és az állami irányítás egyéb jogi eszközeiben meghatározottak végrehajtására; egyedi intézkedéseket ad ki a szakmai tevékenység végrehajtásával kapcsolatban a közvetlenül alárendelt szervezetek, illetve az MH szaktevékenységet ellátó szerveire vonatkozóan; ellenőrzi az alárendelt szakmai szervezetek tevékenységét, illetve – a miniszter nevében és megbízásából – az alárendelt katonai szervezetek parancsnokainak és más szolgálati elöljáróinak szakmai tevékenységét; feladatkörébe tartozó információkat ad és kér; a szakterületéhez tartozó, általa irányított tevékenység egységes gyakorlatának kialakítása érdekében dönt a végrehajtás során felmerült vitás kérdésekben, illetve állásfoglalás kiadásával biztosítja a szakmai feladatok egyöntetű végrehajtását; szakterületének körébe tartozó jogszabályokat és döntéseket készít elő, véleményezési jogot gyakorol. Szakmai felügyelet: a szakirányítás részét képező olyan tevékenység, melynek során a szakmai felügyeleti joggal felruházott személy hatáskörében eljárva ellenőrzi a jogszabályok, az állami irányítás egyéb jogi eszközei, a különböző szakmai szabályozók érvényesülését, illetve szükség esetén intézkedik a döntésre jogosult felé ezek érvényre juttatására. Koordináció: a közreműködő szervek tevékenységének összehangolása a szervezet elé kitűzött célok hatékony megvalósítása, a feladat, a döntéselőkészítési folyamat határidőre történő befejezése érdekében. Fő kidolgozó: annak a szervnek, vagy szervezetnek a vezetője, aki egy személyben felelős az előterjesztés, a döntési javaslat határidőre történő összeállításáért, a közreműködők, továbbá a döntés-előkészítésbe bevonásra kerülő szervek, szervezetek (személyek) körének meghatározásáért, valamint a szükséges egyeztetések végrehajtásáért (a szükséges munkaértekezletek megszervezéséért és vezetéséért). Felelős az előterjesztés, a döntési javaslat szakmai helyességéért, a tervezeteknek a jogszabályokban, illetve az állami irányítás egyéb jogi eszközeiben foglaltak és a különböző szakmai elöljárók 2006/94. szám (felettesek) normatív rendelkezései által meghatározottaknak történő megfeleléséért és határidőre történő előterjesztéséért. Véleményező: a fő kidolgozó által megjelölt (megkeresett) szerv, vagy szervezet vezetője, illetve képviselője, aki szakterületét illetően jogosult a tervezethez érdemi észrevételt tenni. A véleményező felelős az általa tett vélemény szakmai tartalmáért, valamint annak a jogszabályokban, az állami irányítás egyéb jogi eszközeiben, továbbá a szakmailag illetékes elöljárók, felettesek normatív szabályzóiban meghatározottaknak való maradéktalan megfeleléséért, és a véleményezés határidőre történő megküldéséért. Közreműködő szerv (szervezet): az a szerv, vagy szervezet, amely szakterületének megfelelően a fő kidolgozó felkérése alapján közreműködik egy adott szakmai anyag összeállításában. Kötelezően közreműködő szerv (szervezet): az a szerv, vagy szervezet, amely a HM SZMSZ-ben a részére meghatározott (szak)területeken – a fő kidolgozó útmutatásai alapján – közreműködik egy adott szakmai anyag összeállításában. A fő kidolgozó köteles az adott szakmai szervet, vagy szervezetet az azt érintő szakmai anyag kidolgozásába bevonni, illetve a bevont szerv, vagy szervezet köteles a kidolgozásban közreműködni. I. FEJEZET A HONVÉDELMI MINISZTÉRIUM RENDELTETÉSE, IRÁNYÍTÁSÁNAK ÉS VEZETÉSÉNEK RENDJE 1. A HONVÉDELMI MINISZTÉRIUM RENDELTETÉSE

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes